ระเบียบองค์การบริหารส่วนตำบลลาดน้ำเค็มระเบียบองค์การบริหารส่วนตำบลลาดน้ำเค็มว่าด้วยข้อมูลข่าวสารของราชการพ.ศ.๒๕๕๐ เพื่อให้การบริหาร การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลลาดน้ำเค็มเป็นไปด้วยความเรียบร้อย รวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ข้อ ๔แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลลาดน้ำเค็ม จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลน้ำเค็มว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับและคำสั่งอื่นใดขององค์การบริหารส่วนตำบลลาดน้ำเค็มในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้องค์การบริหารส่วนตำบล หมายความว่าองค์การบริหารส่วนตำบลลาดน้ำเค็มหน่วยงานในสังกัด หมายความว่าสำนัก กองหรือหน่วยงานที่มีฐานะเทียบเท่ากองในสังกัดองค์การบริหารส่วนตำบลข้อมูลข่าวสาร หมายความว่าข้อมูลข่าวสารของราชการ ตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดองค์การบริหารส่วนตำบลลาดน้ำเค็มศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลลาดน้ำเค็ม ตามกฎหมายว่าด้วยข้อมูลข่าวสารของราชการนายก หมายความว่านายกองค์การบริหารส่วนตำบลลาดน้ำเค็มคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลลาดน้ำเค็มวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้นายกองค์การบริหารส่วนตำบลลาดน้ำเค็มรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลลาดน้ำเค็มวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารขององค์การบริหารส่วนตำบลลาดน้ำเค็ม ข้อ ๖ให้มีคณะกรรมการข้อมูลข่าวสารขององค์การบริหารส่วนตำบลลาดน้ำเค็มประกอบด้วย(๑)นายกองค์การบริหารส่วนตำบลลาดน้ำเค็ม ประธานกรรมการ(๒)รองนายกองค์การบริหารส่วนตำบลลาดน้ำเค็ม กรรมการ(๓)เลขานุการนายกองค์การบริหารส่วนตำบลลาดน้ำเค็ม กรรมการ(๔)หัวหน้าส่วนทุกส่วน กรรมการ(๕)ปลัดองค์การบริหารส่วนตำบลลาดน้ำเค็ม กรรมการ/เลขานุการ(๖)เจ้าหน้าที่วิเคราะห์นโยบายและแผน กรรมการ/ผู้ช่วยเลขานุการ(๗) นักพัฒนาชุมชน กรรมการ/ผู้ช่วยเลขานุการ(๘)ผู้ช่วยเจ้าหน้าที่บันทึกข้อมูล ผู้ช่วยเลขานุการข้อ ๗ให้คณะกรรมการมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอการอนุญาตและการบริการข้อมูลข่าวสาร(๒) ให้คำแนะนำหรือเสนอความคิดเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความคิดเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่องค์การบริหารส่วนตำบล(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆตามที่คณะกรรมการมอบหมาย(๙) เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐)ดำเนินงานอื่นใดตามที่นายกองค์การบริหารส่วนตำบลลาดน้ำเค็มมอบหมายข้อ ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๙ให้นำความในข้อ ๘มาใช้บังคับกับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐มติของคณะกรรมการต้องได้รับความเห็นชอบจากนายกองค์การบริหารส่วนตำบลก่อนจึงจะดำเนินการตามมตินั้นได้หมวด๒ศูนย์ข้อมูลข่าวสาร ข้อ ๑๑ให้จัดตั้งศูนย์ข้อมูลข่าวสารขององค์การบริหารส่วนตำบลขึ้นอยู่ในความรับผิดชอบควบคุมดูแลของสำนักปลัดองค์การบริหารส่วนตำบลเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๒ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่นและระเบียบของทางราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารของจังหวัด เพื่อให้ประชาชนเข้าตรวจดู ค้นคว้าหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองหรือควบคุมดูแล ซึ่งไม่อยู่ในหลักเกณฑ์ที่ต้องจัดส่งให้ศูนย์ข้อมูลข่าวสารตามวรรคสามข้อ ๑๓ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด๔การขอตรวจดูการขอข้อมูลข่าวสาร และการอนุญาต ข้อ ๑๔ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของราชการข้อ ๑๕การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลขององค์การบริหารส่วนตำบลใดหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นเจ้าหน้าที่ขององค์การบริหารส่วนตำบลไม่ต่ำกว่าระดับ๒ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๑๖ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของส่วนราชการประจำจังหวัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นคำขอไปประสานกับหน่วยงานนั้นโดยตรงด้วยให้หัวหน้าหน่วยงานในสังกัดหรือผู้ที่ได้รับมอบหมาย เป็นผู้พิจารณาอนุญาตโดยให้พนักงานองค์การบริหารส่วนตำบลไม่ต่ำกว่าระดับ ๒เป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสาร- ลับ ซึ่งต้องดำเนินการให้เป็นไปตามระเบียบว่าด้วยการรักษาความลับของราชการ พ.ศ.๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๗กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา๑๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบ พร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๒๐ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบโดยอนุโลมเว้นแต่เป็นข้อมูลข่าวสารลับ ตามระเบียบว่าด้วยการรักษาความลับของราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่หน่วยงานในสังกัดตามข้อ ๑๙เห็นว่าเป็นเรื่องที่ไม่ต้องเปิดเผยข้อ ๒๑ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๒ข้อมูลข่าวสารที่มีไว้เพื่อเผยแพร่หรือจำหน่าย ให้คิดค่าใช้จ่ายต่างๆตามหลักเกณฑ์ที่องค์การบริหารส่วนตำบลกำหนดโดยคำแนะนำของคณะกรรมการรายได้จากการจำหน่ายข้อมูลข่าวสารตามข้อ ๒๒และค่าธรรมเนียมตามวรรคหนึ่ง ให้ปฏิบัติตามระเบียบของราชการข้อ ๒๓ให้เรียกเก็บค่าธรรมเนียมการทำสำเนาเอกสารข้อมูลข่าวสารในอัตราเท่ากับต้นทุนในการจัดทำสำเนาเอกสารนั้นๆแต่ต้องไม่เกินอัตราที่คณะกรรมการข้อมูลข่าวสารของราชการกำหนดข้อ ๒๔ให้เรียกเก็บค่าธรรมเนียมการรับรองสำเนาเอกสารคำรับรองละ๕ บาทข้อ ๒๕ค่าธรรมเนียมข้อ ๒๓ และข้อ ๒๔ให้เป็นรายได้ขององค์การบริหารส่วนตำบลลาดน้ำเค็มหมวด๕กำหนดระยะเวลา ข้อ ๒๖การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลา ดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีการรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินเจ็ดวันทำการในกรณีจำเป็นอาจขออนุมัติจากนายกองค์การบริหารส่วนตำบลหรือผู้ซึ่งนายกองค์การบริหารส่วนตำบลมอบหมายเพื่อขอขยายเวลาออกไปได้แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันรับการแจ้งให้คัดค้านการพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวันยกเว้นในกรณีที่มีเหตุจำเป็นให้ขออนุมัตินายกองค์การบริหารส่วนตำบลขยายเวลาออกไปได้แต่ต้องแสดงเหตุผลและรวมเวลาแล้วต้องไม่เกินหกสิบวันหมวด๖สถานที่บริการข้อมูลข่าวสาร ข้อ ๒๗ศูนย์ข้อมูลข่าวสารขององค์การบริหารส่วนตำบลลาดน้ำเค็มตั้งอยู่ที่สำนักงานองค์การบริหารส่วนตำบลลาดน้ำเค็ม หมู่ที่ ๔ ตำบลลาดน้ำเค็มอำเภอผักไห่ จังหวัดพระนครศรีอยุธยารหัสไปรษณีย์ ๑๓๑๒๐ หมายเลขโทรศัพท์๐-๓๕๓๙-๒๑๘๘ โทรสาร ๐-๓๕๓๙-๒๑๘๘ประกาศณ วันที่ ๕ พฤศจิกายน พ.ศ. ๒๕๕๐ณรงค์วงษ์เพ็ชรนายกองค์การบริหารส่วนตำบลลาดน้ำเค็มวัชศักดิ์/ผู้จัดทำ๒๖กุมภาพันธ์ ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๓๘ ง/หน้า ๑๑๒/๒๒ กุมภาพันธ์ ๒๕๕๑